અફલાતૂન સિનેમૅટોગ્રાફી અને લોકેશન માટે : આખી ફિલ્મનાં લગભગ બધાં જ દૃશ્યોને જાણે કોઈ ઊડતા પંખીની પાંખ પર બેસાડીને શૂટિંગ કર્યું હોય એવી ફીલ આવે છે. વળી ડિરેક્ટરે લાંબા સમય સુધી ચીનમાં જઈને આપણે ક્યારેય ન જોયાં હોય એવાં સ્થળોએ શૂટિંગ કર્યું છે. રંગીન ફૂલોથી લદાયેલાં મેદાનો, લાલ રંગનું પાણી, જૅપનીઝ હોડીઓ, ઘરો... આ બધું જ આપણી પરંપરાગત માન્યતા કરતાં ક્યાંય જુદું અને અત્યંત ભવ્ય રીતે અહીં ઝીલાયું છે. ફલાણું દૃશ્ય કેવી રીતે શૂટ કર્યું હશે એ વિચારતા રહી જઈએ એવી જાદુગરીથી કૅમેરા ચલાવનારા પી. સી. શ્રીરામને પણ જેસી ક્રસ્ન કહેવા પડે.